

**"Қазақстан Республикасының 2020 жылға дейінгі инновациялық даму тұжырымдамасын іске асыру жөніндегі ұлттық жол картасын бекіту туралы" Қазақстан Республикасы Үкіметінің 2013 жылғы 13 желтоқсандағы № 1331 қаулысына өзгерістер мен толықтыру енгізу туралы**

Қазақстан Республикасы Үкіметінің 2015 жылғы 28 қыркүйектегі № 795 қаулысы

      Қазақстан Республикасының Үкіметі **ҚАУЛЫ ЕТЕДІ:**  
      1. «Қазақстан Республикасының 2020 жылға дейінгі инновациялық даму тұжырымдамасын іске асыру жөніндегі ұлттық жол картасын бекіту туралы» Қазақстан Республикасы Үкіметінің 2013 жылғы 13 желтоқсандағы № 1331 қаулысына мынадай өзгерістер мен толықтыру енгізілсін:  
      1) 2-тармақтың 2) тармақшасы мынадай редакцияда жазылсын:  
      «2) жарты жылда бір рет, есепті кезеңнен кейінгі айдың 5-күнінен кешіктірмей Қазақстан Республикасы Инвестициялар және даму министрлігіне Іс-шаралар жоспарының орындалу барысы туралы ақпарат берсін.»;  
      2) 3, 4-тармақтар мынадай редакцияда жазылсын:  
      «3. Қазақстан Республикасы Инвестициялар және даму министрлігі жылына бір рет, есепті кезеңнен кейінгі 30 қаңтардан кешіктірмей Қазақстан Республикасы Президентінің Әкімшілігіне Іс-шаралар жоспарының орындалу барысы туралы жиынтық ақпарат берсін.  
      4. Осы қаулының орындалуын бақылау Қазақстан Республикасы Инвестициялар және даму министрлігіне жүктелсін.»;  
      3) көрсетілген қаулымен бекітілген Қазақстан Республикасының 2020 жылға дейінгі инновациялық даму тұжырымдамасын іске асыру жөніндегі ұлттық жол картасында (Іс-шаралар жоспары):  
      реттік нөмірлері 1, 2, 29, 30, 31, 32, 34, 35, 36, 37, 38, 39, 40, 41, 45, 47, 48, 49, 50, 55, 57, 58, 59, 60-жолдар мынадай редакцияда жазылсын:  
      «

|  |  |  |  |  |
| --- | --- | --- | --- | --- |
| 1 | Жобаларды қаржыландырудың бастапқы кезеңдерінде формальды емес венчурлік инвесторлардың инвестицияларын тарту | ПӘ-ге ақпарат | ИДМ, даму институттары | жыл сайын, наурыз |
| 2 | Технологиялар трансферті орталықтарын немесе технологиялық даму саласындағы ұлттық даму институты базасында екі жақты орталықтар немесе әлемдік инновациялар орталықтарындағы бір жақты өкілдік форматында технологиялық ынтымақтастық орталықтарын құру мәселесін пысықтау | ПӘ-ге ақпарат | ИДМ | жыл сайын, желтоқсан |

»;

      «

|  |  |  |  |  |
| --- | --- | --- | --- | --- |
| 29 | Технологиялық болжау нәтижелері бойынша, оның ішінде пилоттық нысаналы технологиялық бағдарламаларды іске асыру арқылы айқындалған Қазақстан үшін сындарлы технологияларды дамыту | ПӘ-ге ақпарат | ИДМ, мүдделі мемлекеттік органдар, ұлттық холдингтер мен компаниялар, даму институттары | 2014 – 2020 жылдардағы желтоқсан |
| 30 | Халықаралық инновациялық ынтымақтастық бағдарламаларына қатысу мәселесін пысықтау | ПӘ-ге ақпарат | ИДМ, БҒМ | 2014 – 2020 жылдардағы желтоқсан |
| 31 | Инновациялық конгресс және Астана экономикалық форумы шеңберінде шетелдік технологиялар көрмесін ұйымдастыру мәселесін пысықтау | ПӘ-ге ақпарат | ИДМ | 2014 – 2020 жылдардағы желтоқсан |
| 32 | Бірлескен ғылыми зерттеулерді қоса қаржыландыруға жеке және халықаралық қорларды тарту | ПӘ-ге ақпарат | БҒМ, ИДМ, ҰЭМ, мүдделі мемлекеттік органдар | 2014 – 2020 жылдар |

»;

      «

|  |  |  |  |  |
| --- | --- | --- | --- | --- |
| 34 | Тәуекелмен қаржыландыруды (инвестициялауды) дамытуға бағытталған инновациялық қызметті реттеу саласындағы нормативтік құқықтық базаны жетілдіру жөнінде ұсыныстар әзірлеу | ПӘ-ге ұсыныс | ИДМ, ҰЭМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2015 жылғы маусым |
| 35 | Инновациялық жобаларды қаржыландыру бойынша тәуекелдерді басқару тетігін әзірлеу | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2015 жылғы  тамыз |
| 36 | Кемінде 10 түйінді инновациялық жобаны іске асыру бойынша жол карталарын әзірлеу | ПӘ-ге ақпарат | ИДМ, «ТДҰА» АҚ (келісім бойынша), БҒМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2015 жылғы  қараша |
| 37 | Ғылыми-инновациялық жобаларға кредит беруге кепілдік беру (мемлекеттік емес кепілдік) мәселесін пысықтау | ПӘ-ге ақпарат | Қаржымині, ҰЭМ, ИДМ, БҒМ | 2015 жылғы  желтоқсан |
| 38 | Инновацияларды ынталандыруға бағытталған стандарттау және техникалық реттеу мәселелері жөнінде ұсыныстар әзірлеу | ПӘ-ге ұсыныс | ИДМ, мүдделі мемлекеттік органдар | 2015 – 2017 жылдардағы желтоқсан |
| 39 | «Инновациялық технологиялар паркі» арнайы экономикалық аймағының үздік өнертапқыштары мен жаңашылдарына арналған жеңілдікті тұрғын үй құрылысы бойынша ұсыныстар енгізу | ПӘ-ге ақпарат | ҰЭМ, ИДМ, Алматы қаласының және Алматы облысының әкімдіктері | 2016 – 2017 жылдардағы желтоқсан |
| 40 | «Инновациялық технологиялар паркі» арнайы экономикалық аймағының аумағында, сондай-ақ болашақта «ИТП» инновациялық кластеріне кіретін объектілерде «жасыл» технологиялар саласында ғылыми зерттеулер мен әзірлемелер зертханаларын құру мәселесін пысықтау | ПӘ-ге ақпарат | ЭМ, ИДМ, БҒМ, Алматы қаласының әкімдігі | 2016 – 2017 жылдардағы желтоқсан |
| 41 | «Инновациялық технологиялар паркі» арнайы экономикалық аймағына кемінде 250 - 350 млн. АҚШ доллары көлемінде тікелей шетелдік инвестициялар тарту | ПӘ-ге ақпарат | ИДМ, «ИТП» ДКФ» АҚ (келісім бойынша) | 2017 жылғы желтоқсан |

»;

      «

|  |  |  |  |  |
| --- | --- | --- | --- | --- |
| 45 | Бәсекеге қабілеттілік рейтингінің (Дүниежүзілік экономикалық форумның жаһандық бәсекеге қабілеттілік индексі) көрсеткіші «инновациялық әлеует» факторы бойынша 2015 жылға қарай 80-нен төмен емес және 2020 жылға қарай 50-ден төмен емес орынға қол жеткізуді қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |

»;

      «

|  |  |  |  |  |
| --- | --- | --- | --- | --- |
| 47 | Ішкі жалпы өнім көлеміндегі инновациялық өнімнің үлесін 2015 жылға қарай кемінде 1 % және 2020 жылға қарай кемінде 2,5 % жалпы ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |
| 48 | Мемлекеттік сатып алу көлеміндегі инновациялық өнімдер мен көрсетілетін қызметтер үлесін 2015 жылға қарай кемінде 5 %-ға және 2020 жылға қарай кемінде 15 %-ға ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |
| 49 | «Инновациялық технологиялар паркі» арнайы экономикалық аймағы аумағындағы жоғары технологиялы шетел компанияларының санын 2015 жылға қарай кемінде 5-ке және 2020 жылға қарай кемінде 10-ға ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |
| 50 | Инновациялық белсенді кәсіпорындардың үлесін 2015 жылға қарай кемінде 20 %-ға және 2020 жылға қарай кемінде 50 %-ға ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |

»;

      «

|  |  |  |  |  |
| --- | --- | --- | --- | --- |
| 55 | Өнеркәсіп шығыстарында жаңа технологияларды (патенттерді, лицензияларды) сатып алуға кеткен шығындар үлесін 2015 жылға қарай кемінде 10 %-ға және 2020 жылға қарай кемінде 30 %-ға ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |

»;

      «

|  |  |  |  |  |
| --- | --- | --- | --- | --- |
| 57 | Шығарылатын өнім көлеміндегі бесінші (алтыншы) технологиялық деңгей өнімдерінің үлесін 2015 жылға қарай кемінде 10 %-ға және 2020 жылға қарай кемінде 20 %-ға ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |
| 58 | Энергия өндірісі құрылымындағы жаңартылатын энергия көздерінің үлесін 2015 жылға қарай кемінде 1 %-ға және 2020 жылға қарай кемінде 3 %-ға ұлғайтуды қамтамасыз ету | ПӘ-ге ақпарат | ИДМ, ЭМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |
| 59 | Оңтайландыруға және автоматтандыруға жататын көрсетілетін қызметтердің жалпы санындағы электрондық форматқа ауыстырылған мемлекеттік көрсетілетін қызметтердің үлесін 2015 жылға қарай кемінде 50 %-ға және 2020 жылға қарай кемінде 100 %-ға ұлғайтуды қамтамасыз ету | ПӘ-ге ақпарат | ИДМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |
| 60 | Негізгі капиталға инвестициялар көлеміне қарағанда технологиялық инновацияларға жұмсалатын шығындардың қатынасын 2015 жылға қарай кемінде 7 %-ға және 2020 жылға қарай кемінде 15 %-ға ұлғайтуды қамтамасыз ету | ПӘ-ге ақпарат | ИДМ, ЭМ, мүдделі мемлекеттік органдар, облыстардың, Астана және Алматы қалаларының әкімдіктері, ұлттық холдингтер мен компаниялар, даму институттары | 2014 жылғы желтоқсаннан бастап жыл сайын |

»;

      ескертпе: аббревиатуралардың жазылуы мынадай мазмұндағы жолдармен толықтырылсын:  
      «ИДМ – Қазақстан Республикасы Инвестициялар және даму министрлігі»;  
      «ҰЭМ – Қазақстан Республикасы Ұлттық экономика министрлігі»;  
      «ЭМ – Қазақстан Республикасы Энергетика министрлігі».  
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                   К.Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК